খুলনায় মদ্পানে নারীসহ আরও তিনজনের মৃত্যু
প্রকাশিত: ০৮:১৮ পিএম, ০৯ অক্টোবর ২০১৯
মৃতরা হলেন, অমিত শীল (২২), ইন্দ্রানী (৩০) ও দ্বিপ্ত বিশ্বাস (১৮)। বুধবার দুপুরের পর তাদের মৃত্যু হয়। ইন্দ্রানী ও দ্বিপ্ত বিশ্বাস রূপসা উপজেলার রাজাপুর এলাকার বাসিন্দা। আর আগে গতকাল পাঁচজনের মৃত্যু হয়েছে। তারা হলেন, নগরীর গ্যালাক্সোর মোড়ের সুজন শীল (২৬), গল্লামারীর প্রসেনজিৎ দাস (২৯), তার আপন ভাই তাপস দাস (৩৫), ভৈরব টাওয়ারের রাজু বিশ্বাস (২৫) ও রূপসা রাজাপুর এলাকার পরিমল।
খুলনা মেডিকেল কলেজ হাসপাতালের চিকিৎসক ডা. খালেদ মাহমুদ, ডা. আলমগীর ও ডা. ওমর ফারুক জানান, অতিরিক্ত মদপানে গত ৮ অক্টোবর থেকে হাসপাতালে চিকিৎসাধীন অবস্থায় তারা মারা গেছেন। তাদের খুলনা মেডিকেল কলেজ (খুমেক) হাসপাতাল মর্গে ময়নাতদন্ত শেষে পরিবারের কাছে হস্তান্তর করা হয়েছে।